CELEX: 22006D0112
Language: hu
Date: 2005-11-22 00:00:00
Title: 2006/112/EK: Az AKCS–EK Miniszterek Tanácsának 7/2005 határozata ( 2005. november 22. ) az AKCS–EK Vízalap második részletére fordítandó, a kilencedik EFA keretén belül rendelkezésre álló feltételes 1 milliárd EUR második, 250 millió EUR keretösszegének felhasználásáról

18.2.2006   
            
            
               HU
            
            
               Az Európai Unió Hivatalos Lapja
            
            
               L 48/21
            
         
      AZ AKCS–EK MINISZTEREK TANÁCSÁNAK 7/2005 HATÁROZATA
   
   (2005. november 22.)
   az AKCS–EK Vízalap második részletére fordítandó, a kilencedik EFA keretén belül rendelkezésre álló feltételes 1 milliárd EUR második, 250 millió EUR keretösszegének felhasználásáról
   (2006/112/EK)
   AZ AKCS–EK MINISZTEREK TANÁCSA,
   tekintettel az AKCS–EK partnerségi megállapodásra (1) és különösen annak I. melléklete (8) bekezdésére,
   mivel:
   
               (1)
            
            
               Az AKCS–EK partnerségi megállapodáshoz XVIII. nyilatkozatként csatolt, pénzügyi jegyzőkönyvről szóló uniós nyilatkozattal összhangban, a 9. EFA-ból az AKCS-országok részére szánt teljes, 13,5 milliárd EUR összegből csak 12,5 milliárd EUR-t szabadítottak fel a pénzügyi jegyzőkönyv 2003. április 1-jei hatálybalépésének alkalmával.
            
         
               (2)
            
            
               Az EU Tanácsa 2004. március 22-én hozzájárult egy, az AKCS-országoknak szánt 500 millió EUR összegű Vízalap létrehozásához, valamint egy 250 millió eurós első kiutalás felszabadításához és felosztásához. Az említett döntés alapját a kötelezettségvállalások és kifizetések 2003. év végi szintje képezi, továbbá az Európai Bizottság által előterjesztett, a 2004–2007. évi időszakra vonatkozó előrejelzések, amelyek azt mutatták, hogy a 9. Európai Fejlesztési Alap (EFA) AKCS-országoknak szánt forrásai teljes mértékben leköthetők.
            
         
               (3)
            
            
               A 250 millió eurós első kiutalást felszabadították és felosztották.
            
         
               (4)
            
            
               Ugyanezen döntés keretében az EU Tanácsa úgy határozott, hogy az országstratégiák félidős értékelései és az EFA-ra vonatkozó, 2004 vége előtti tanácsi teljesítményértékelés eredményének tükrében 2005 végéig dönt a 250 millió EUR összegű második részlet Vízalap számára történő mobilizálásáról, valamint a belső megállapodás 2. cikkének (2) bekezdésében említett feltételes 1 milliárd EUR fennmaradó 500 millió eurós részének meghatározandó célok szerinti felhasználásáról,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EU Vízalap részére történő, 250 millió EUR összegű második kiutalást a következő alapokból kell fedezni:
   
               1.
            
            
               185 millió EUR a pénzügyi jegyzőkönyv (3) bekezdésének a) pontjában említett hosszú távú fejlesztési támogatási keretből;
            
         
               2.
            
            
               24 millió EUR a pénzügyi jegyzőkönyv (3) bekezdésének b) pontjában említett regionális együttműködési és integrációs keretből;
            
         
               3.
            
            
               41 millió EUR a pénzügyi jegyzőkönyv (3) bekezdésének c) pontjában említett beruházási hitelkeretből.
            
         A fenti 1. és 3. pontban szereplő összegeket a regionális együttműködési és integrációs kereten belül rendelkezésre álló AKCS-n belüli kiutalásba csoportosítják át.
   2. cikk
   Ez a határozat elfogadásának napján lép hatályba.
   
      Kelt Brüsszelben, 2005. november 22-én.
      
         
            az AKCS–EK Miniszterek Tanácsa részéről
         
         
            az elnök
         
         A. JOHNSON
         
      
   
   
      (1)  HL L 317., 2000.12.15., 3. o.